CELEX: 22007D0027
Language: ro
Date: 2007-04-27 00:00:00
Title: Decizia nr. 27/2007 a Comitetului mixt al SEE din 27 aprilie 2007 de modificare a anexei XIII (Transporturi) la Acordul SEE

9.8.2007   
            
            
               RO
            
            
               Jurnalul Oficial al Uniunii Europene
            
            
               L 209/48
            
         DECIZIA NR. 27/2007 A COMITETULUI MIXT AL SEE
   din 27 aprilie 2007
   de modificare a anexei XIII (Transporturi) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acord”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 155/2006 a Comitetului mixt al SEE din 8 decembrie 2006 (1).
            
         
               (2)
            
            
               Regulamentul (CE) nr. 1592/2002 al Parlamentului European şi al Consiliului din 15 iulie 2002 privind normele comune în domeniul aviaţiei civile şi instituirea unei Agenţii europene de siguranţă a aviaţiei (2) a fost încorporat în acord prin Decizia nr. 179/2004 a Comitetului mixt al SEE (3) din 9 decembrie 2004, cu adaptări specifice.
            
         
               (3)
            
            
               Regulamentul (CE) nr. 736/2006 al Comisiei din 16 mai 2006 privind metodele de lucru ale Agenţiei Europene pentru Siguranţa Aeriană pentru efectuarea de inspecţii de standardizare (4) trebuie încorporat în acord,
            
         DECIDE:
   Articolul 1
   După punctul 66q [Regulamentul (CE) nr. 2042/2003 al Comisiei] din anexa XIII la acord se inserează următorul punct:
   
      
                  „66qa.
               
               
                  
                     32006 R 0736: Regulamentul (CE) nr. 736/2006 al Comisiei din 16 mai 2006 privind metodele de lucru ale Agenţiei Europene pentru Siguranţa Aeriană pentru efectuarea de inspecţii de standardizare (JO L 129, 17.5.2006, p. 10).
                  În sensul prezentului acord, dispoziţiile regulamentului sunt adaptate după cum urmează:
                  
                              (a)
                           
                           
                              la articolul 14 după «acordul comunitar» se inserează textul «sau un acord între statele AELS şi ţara terţă», iar după «Regulamentul (CE) nr. 1592/2002» se inserează textul «astfel cum a fost adaptat în sensul prezentului acord»;
                           
                        
                              (b)
                           
                           
                              la articolul 17 paragraful al doilea se inserează următorul text:
                              «Raportul anual de prezentare a unei analize a inspecţiilor de standardizare este trimis Autorităţii de supraveghere a AELS.»”
                           
                        
            
   Articolul 2
   Textele Regulamentului (CE) nr. 736/2006 în limbile islandeză şi norvegiană, care urmează a fi publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 aprilie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (5).
   Articolul 4
   Prezenta decizie se publică în secţiunea SEE a Jurnalului Oficial al Uniunii Europene şi în suplimentul SEE la acesta.
   
      Adoptată la Bruxelles, 27 aprilie 2007.
      
         
            Pentru Comitetul mixt al SEE
         
         
            Preşedintele
         
         Alan SEATTER
      
   
   
      (1)  JO L 89, 29.3.2007, p. 29.
   
      (2)  JO L 240, 7.9.2002, p. 1.
   
      (3)  JO L 133, 26.5.2005, p. 37.
   
      (4)  JO L 129, 17.5.2006, p. 10.
   
      (5)  Nu sunt indicate cerinţe constituţionale.